stanford-oval/wikipedia huggingface dataset:
נהנה (חיוב ממוני)
סיבת החיוב

באור שמח הסתפק מה סיבת החיוב, האם משלם על ההנאה מדיני מזיק, או שמשלם כיוון שהנהנה נהיה בעל חוב של המהנה. הנפקא מינה האם משלם מן העידית כמו מזיק או שמשלם בבינונית, כמו בעל חוב.
הרב שמעון שקופ בספרו שערי יושר מציע שתי אפשרויות לסיבת החיוב:
קים להו לחז"ל דכל נהנה מממון חבירו דחייב לשלם, מסברא או יותר נראה דילפינן זה מקרא ד"אשר חטא מן הקודש ישלם", היינו אף דמזיק הקדש פטור דלפי זה כל אוכל הקדש משלם רק בעד הנאתו,
חיובים מקבילים

מלבד חיוב 'נהנה', ישנם בתלמוד סוגי חיוב נוספים, שהאדם מתחייב בהם אף שלא חיסר או הזיק לחבירו:
משתרשי ליה - כשאדם מקבל הנאה או תועלת, בלא כילוי של החפץ.
יורד לשדה חבירו - אדם שהשביח את נכסי חברו שלא מדעתו.
מבריח ארי מנכסי חברו - הנאה עקיפה שבאה לאדם, על ידי אחר שהציל את ממונו מנזק או הפסד שעתיד היה להיגרם לנכסיו.
הערות שוליים

↑  משנה, מסכת בבא קמא, פרק ב', משנה ב'
↑  תלמוד בבלי, מסכת בבא קמא, דף כ', עמוד ב'; על פי תוספות, מסכת בבא קמא, דף כ"א, עמוד א', ד"ה ויהבי
↑  אור שמח נזקי ממון פרק א הלכה ב.
↑  ספר ויקרא, פרק ה', פסוק ט"ז
נואסטרה סניורה דה סנטה אנה

שרידי הכנסייה בסנטה אנה
נואסטרה סניורה דה סנטה אנה (בספרדית: Nuestra Señora de Santa Ana) הוא מיסיון ישועי שפעל בצפון-מזרח ארגנטינה, בתחומי פרובינציית מיסיונס של ימינו, במהלך המאה ה-16 והמאה ה-17. ב-1983 הוכרז המיסיון, יחד עם מיסיונים ישועיים נוספים בארגנטינה ובברזיל כאתר מורשת עולמית.
היסטוריה

המיסיון הוקם ב-1633, הועתק לגדות נהר הפרנה ב-1638, ולמיקומו הנוכחי, כ-45 ק"מ מזרחית לפוסאדס, ב-1660. בדומה למיסיונים ישועיים אחרים, הוקם בסמוך לו רדוקסיון – יישוב שבו התגוררה האוכלוסייה הילידה שהמיסיון יועד כלפיה, במקרה זה בני הגוארני. בשיאו, התגוררו ברדוקסיון של סנטה אנה כ-7,000 תושבים, והכיכר המרכזית שלו הייתה גדולה יחסית, באורך 140 מ'. ב-1767 גורשו הישועים מהמושבות הספרדיות והמיסיון ננטש. רבים מהמבנים שבו נהרסו עם הזמן וכוסו בצמחייה, ואולם חלקים מהכנסייה, ובהם עמודי השיש, נותרו על תלם. בית העלמין המשיך לשמש את תושבי הכפרים באזור עד אמצע המאה העשרים. ב-1982 הוחל בשיפוץ ובשיקום המיסיון.
נהקי וולס

נהקי מיכאל וולס (באנגלית: Nahki Michael Wells; נולד ב-1 ביוני 1990) הוא כדורגלן ברמודי, המשחק בעמדת החלוץ בבריסטול סיטי ובנבחרת ברמודה.
קריירת מועדונים

וולס נולד בהמילטון, בירת ברמודה. וולס התחיל לשחק כדורגל, כאשר הצטרף בגיל 12 לדנדי טאון הורנטס המקומית. כעבור כמה שנים, היה מועמד להצטרף למחלקת הנוער של אייאקס, דבר שלא יצא לפועל בסופו של דבבר. בעונת 2009/2010, הצטרף לקבוצה הבוגרת של דנדי, במדיה הבקיע 20 שערים עד לינואר 2010, אז וולס חתם בברמודה הוגס, במדיה כבש 2 שערים ב-9 משחקים.
בקיץ 2010 וולס חתם באקלסיל יונייטד, מהליגות האזוריות באנגליה ובדצמבר של אותה השנה, חתם בקרלייל יונייטד מהפוטבול ליג הראשונה, אליה הצטרף כעבור חודש. ב-15 בינואר, וולס ערך את הופעת הבכורה שלו בקבוצה במשחק הליגה נגד בריסטול רוברס.
ב-22 ביולי 2011, וולס חתם בברדפורד סיטי מהפוטבול ליג השנייה. ב-6 באוגוסט, וולס ערך את הופעת הבכורה שלו בקבוצה בהפסד 1–2 לאלדרשוט טאון. ב-27 באוגוסט, הבקיע את שער הבכורה שלו בקבוצה הבוגרת בניצחון 2–4 נגד בארנט. בספטמבר 2012, וולס חתם על חוזה לשלוש שנים נוספות במועדון. בינואר 2013, וולס הפך לכדורגלן הברמודי הראשון שמשתתף בגמר גביע הפוטבול ליג. בספטמבר 2013, וולס זכה בתואר כדורגלן החודש של בליגה, אך בסיום החודש נפצע בקרסול ונעדר מספר שבועות.
ב-10 בינואר 2014, וולס חתם בהאדרספילד טאון מהפוטבול ליג צ'מפיונשיפ. כעבור יממה, וולס ערך את הופעת הבכורה שלו בקבוצה בניצחון 0–1 נגד מילוול, בה גם כבש את שער הבכורה שלו במועדון. על אף שהצטרף במהלך העונה, וולס סיים את עונת 2013/2014, כמלך שערי הקבוצה עם 7 שערים. בשנת 2017, וולס היה שותף לחזרה של הקבוצה לפרמייר ליג לראשונה מזה 45 שנים.
ב-31 באוגוסט 2017, וולס חתם בברנלי ששילמה תמורתו 5 מיליון פאונד.
ב-23 באוגוסט 2018, וולס הושאל לקווינס פארק ריינג'רס עד לסיום העונה. בסיום העונה, וולס האריך את חוזהו בקווינס לשנה נוספת, אך ב-30 בינואר 2020, עזב את המועדון וחתם בבריסטול סיטי תמורת 6 מיליון פאונד.
קריירה בינלאומית

ב-14 בדצמבר 2007, וולס ערך את הופעת הבכורה שלו בנבחרת ברמודה במשחק ידידות בו הפסידה 1–2 לסנט וינסנט והגרנדינים. ב-10 ביולי 2011, הבקיע את שער הבכורה שלו בנבחרת בניצחון 1–2 נגד טרינידד וטובגו במסגרת מוקדמות מונדיאל 2014.
וולס השתתף עם הנבחרת בגביע הזהב 2019, וכבש בו שני שערים.
תארים

פלייאוף העלייה של הפוטבול ליג השנייה: 2013
פלייאוף העלייה של הפוטבול ליג צ'מפיונשיפ: 2017
משפט חוקתי

משפט חוקתי הוא הענף המשפטי העוסק בחוקים יסודיים השולטים בתחום הכוחות והסמכות של גופים שונים, ביחס לחקיקה וליישום של חוקים אחרים בידי הממשלה.
חוקה מחייבת את הרשות המחוקקת, הרשות המבצעת והרשות השופטת, ומגבילה את המצבים שבהם ניתן לחוקק ולפרש חוקים ולהחיל או להפעיל כוח. חוקות עשויות להתייחס לגופים שונים, כולל ארגונים, אגודות, אנשים ללא מדינה, מדינות, ערים או פדרציות (ארצות הברית, למשל).
בדרך כלל, משפט חוקתי הוא המשפט של חוקים ומנהגים יסודיים אלו במדינה. לא לכל מדינה יש חוקה, אך לכל מדינה יש חוקי מדינה שעשויים להיות מורכבים מסוגים שונים של חובות מוסכמות, כגון חוקים מנהגיים, חוקים שבעל פה וחוקים כתובים, ויש אופנים מסוימים שבהם מפרשים אותם.
גם במדינות שיש להן חוקה רשמית לפעמים לא כל החוקים המהווים חלק מהמשפט החוקתי נמצאים בה. המשפט החוקתי יכול להיות גם שיטת פירוש, המונחית על ידי היסטוריה, מנהג ומוסכמות חוקתיות לא כתובות. ניתן להשוות, לדוגמה, בין החוקה הכתובה של ארצות הברית לבין המשפט החוקתי הבריטי שמגיע ממקורות שונים הכוללים את המגנה כרטה, את המשפט המקובל (common law), ומקורות מנהגיים אחרים. בארצות מסוימות, כמו גרמניה וישראל, ידועה החוקה כחוק (או חוקי) יסוד.
ניתן לחשוב על משפט חוקתי כחוקים מסדר שני, או כ"חוקים על איך לחוקק". באופן כללי, חוקות עשויות להיות מסוג פדרטיבי, שבו כמה רמות של הממשלה קיימות יחד עם תחומים שונים של סמכות שיפוטית על חקיקה, יישום ואכיפה. דוגמה לחוקה שכזו היא זו של ארצות הברית. משפט חוקתי עשוי להיות גם מסוג יוניטרי (אחיד), כאשר כוחות הממשל נמצאים כולם בגוף אחד של ממשל וחקיקה. גם במדינות יוניטריות יש בדרך כלל העברה של סמכויות לרשויות מקומיות או עירוניות, אך הממשל המרכזי יכול להחזיק שוב בסמכותו בכל זמן שירצה.
יש גם סוגים אחרים של משפט חוקתי, כגון קונפדרציות, שבהן קבוצות של מדינות לאום, שלכל אחת מהן שלטון עצמאי, יוצרות גוף אחד על מנת להתמודד עם נושאים משותפים שבהם סמכויות מוגבלות נמסרות לסמכות הפדרציה. העברה כזו נהוגה בפדרציות מכס. שתי דוגמאות של מערכות חוקתיות שכאלה הן האיחוד האירופי ושווייץ.
בישראל

עם הקמת המדינה נעשה ניסיון לחוקק חוקה על ידי האספה המכוננת (שקדמה לכנסת הראשונה) אבל ניסיון זה לא צלח, ולכן התקבלה "החלטת הררי" שקבעה כי המדינה תאשר חוקי יסוד, אשר לבסוף יקובצו כולם לחוקה אחת.
עם זאת, לאורך העשורים הראשונים לקיומה של המדינה לא ניתן לחוקי היסוד מעמד גבוה יותר מאשר לחוקים רגילים והם נחשבו לשווי ערך להם (למעט לעניין "שריון" של חלקם בפני שינוי באמצעות דרישה לרוב מיוחס).
המצב השתנה בשנת 1992, עם חקיקת שני חוקי יסוד חדשים: חוק יסוד: כבוד האדם וחירותו וחוק יסוד: חופש העיסוק.
על בסיס חוקים אלו החליט בית המשפט העליון בשנת 1995 (בפסק דין בנק המזרחי), שחוקי היסוד כולם הם במדרגה עליונה מעל לחוקים רגילים, ולמעשה ההתייחסות לכלל חוקי היסוד תהיה התייחסות כאל חוקה.
לקריאה נוספת

אמנון רובינשטיין וברק מדינה, המשפט החוקתי של מדינת ישראל, הוצאת שוקן, 2005.
משפט זוטא

משפט זוטא הוא הליך נפוץ במשפט פלילי, בו מתקיים משפט קטן בתוך המשפט הגדול (מארמית: משפט זוטא = משפט קטן). זהו הליך ביניים המתקיים כאשר במהלך דיון בבית המשפט עולה טענה כנגד קבילותה של הודאה, ומטרתו לפסוק האם היא קבילה. המקור עליו מתבסס ההליך במשפט האנגלי, והוא קיים במערכת המשפט בישראל עוד מימי המנדט הבריטי.
הרקע

על פי דיני הראיות, הודאה באשמה שמסר הנאשם במהלך חקירת משטרה, בפני חוקר, מוגשת לבית המשפט כראיה בצירוף עדות החוקר על אופן מסירת ההודאה ונכונותה. הודאה כזו מהווה ראייה מכרעת שעלולה לגרום להרשעת הנאשם באופן כמעט ודאי, שכן לא נותר לתביעה אלא להביא עוד דבר מה נוסף כראיה, כדי שיוכרע הדיון. במשפטים בהם עלול הנאשם להישלח לשנים רבות בכלא, נמצאים הסניגורים בעמדת נחיתות מול התביעה, ולעיתים קרובות כופרים בקבילותה של ההודאה ומעלים טענות על אי-חוקיותה, בעיקר בגלל אמצעי חקירה פסולים שגרמו לטענתם למסירת ההודאה. על פי החוק היא תהיה קבילה רק אם בית המשפט ראה שההודאה הייתה מרצון חופשי.
הבקשה למשפט זוטא מוגשת לשופט לפני מסירת ההודאה כראיה, ואם החליט כי יש מקום לדון בקבילות - נעצר הדיון הגדול (בכתב האישום), ונפתח הדיון הקטן (זוטא).
ניהול משפט זוטא

כדי להוכיח את קבילותה של ההודאה באשמה, על התביעה להביא ראיות שניתנה מרצונו החופשי של הנאשם. למעשה, בדיון כזה מתהפכות היוצרות – ההגנה היא התובעת ומביאה נימוקים לפסילה וטענות הנוגעות לאופן מסירת ההודאה, בעוד התביעה מגוננת עליהם. לאחר פסיקת השופט בהליך הביניים, חוזר המשפט להתנהל במסגרת הרגילה.
הדיון במשפט הזוטא הוא אך ורק בנושא הקבילות – מבלי שהשופט חייב אפילו לעיין בתוכן ההודאה, אלא אם כן נוצרה סיבה מיוחדת לכך. כך גם החלטתו נוגעת לתקפותה של ההודאה – אין השופט יכול לומר מה משקלה מול כל הראיות האחרות, ואיך היא יכולה להשפיע עליהן. מתוך חשש להטיית דין העלולה להיווצר עקב תוצאות משפט הזוטא, למשל: הבעת דעה של השופט על אמינותו של הנאשם, נקבעו בפסיקה הלכות מחייבות לגבי המשמעות שיש לתת להליך הביניים ולהבדלתו המוחלטת מתוך המשפט עצמו.
משפט זוטא מתנהל בדרך כלל כבר בפתיחת המשפט או במהלכו, אם כי קרו מקרים נדירים בהם התנהל ההליך גם בשלבים סופיים.
הערות שוליים

↑  סעיף 11 לפקודת הראיות [נוסח חדש], תשל"א–1971
↑  סעיף 12 לפקודת הראיות [נוסח חדש], תשל"א–1971
↑  ע"פ 3405/07 חגי (לב) כהן נ' מדינת ישראל, ניתן ב־13 במאי 2007, פסקה 4 לפסק דינה של השופטת ביניש
↑  ת"פ 377/04 מדינת ישראל נ' ירון וול ואחרים, ניתן ב-3 ביולי 2007, פסקאות 7–14 לפסק דינו של השופט שפירא
מתיל טרט בוטיל אתר

| --- | --- |

 
 שם סיסטמטי:  2-Methoxy-2-methylpropane
 שמות נוספים:  MTBE Methyl tert-butyl ether Methyl tertiary-butyl ether
 כתיב כימי:  C₅H₁₂O 
 מסה מולרית:  88.15 גרם/מול
 מספר CAS:  1634-04-4
 צפיפות:  0.7404 גרם/סמ"ק
 מסיסות:  26 גרם בליטר
 טמפרטורת היתוך:  -109 °C   164.15 K
 טמפרטורת רתיחה:  55.2 °C   328.35 K
 מקדם שבירה:  1.369 
 נקודת הבזק:  -33 °C   240.15 K
 NFPA 704:       3 ‏ 1 ‏ 
 
מתיל טרט בוטל אתר (Methyl tertiary-butyl ether,‏ MTBE) הוא תרכובת אורגנית שנוסחתה המבנית  {\ce {(CH_3)_3COCH_3}}. MTBE הוא נוזל נדיף, דליק, שקוף ומסיס במים. החומר משמש בעיקר כתוסף דלק להעלאת מספר האוקטן. וכממס.
מתיל טרט בוטיל אתר מיוצר בתגובה בין מתנול לאיזובוטילן (2 מתיל 1 פרופן) בקטליזה חומצית. התגובה מתבצעת בטווח טמפרטורה של 40-90°C
סינתזה של מתיל טרט בוטיל אתר בסיפוח מתנול לקשר כפול באיזובוטילן
שימושים

בארצות הברית משתמשים בחומר משנת 1979 כתחליף לעופרת טטרה אתיל למניעת דטונציה במנועי בעירה פנימית.
בתעשייה משתמשים בMTBE כממס א-פרוטי חלופי לדי אתיל אתר. יתרונו של מתיל טרט בוטיל אתר הוא שקבוצת הטרט מתיל הגדולה מונעת יצירת פראוקסידים מסוכנים. עם זאת החומר אינו יציב בנוכחות חומצות חזקות.
סביבה

מתיל טרט בוטיל אתר מקנה טעם לא נעים למים כבר בריכוזים נמוכים והוא עשוי לזהם אקויפר בחלחול ממאגרי דלק תת-קרקעיים או משפך של דלק המכיל MTBE. המסיסות הגבוהה גורמת להתפשטות מהירה של הזיהום. החומר מתפרק על ידי חיידקים וניתן לנקות מים מזוהמים באמצעות ביוריאקטורים או ספיחה על פחם פעיל.
מצב חירום (צרפת)

מצב חירום בצרפת (בצרפתית: état d'urgence) יכול להיות מוכרז כחוק על ידי נשיא צרפת או ממשלת צרפת במקרים של נסיבות חריגות. בעקבות הפיגועים בפריז בנובמבר 2015 הוכרז מצב חירום שנמשך כשנתיים.
הבסיס החוקי להכרזה על מצב חירום הוא בשני סעיפים בחוקת צרפת ובשני חוקים נוספים. סעיף 16 בחוקה מעניק לנשיא צרפת "סמכויות חריגות" במקרה בו פורץ משבר חריף, וסעיף 36 בחוקה מגדיר מהו מצב חירום. חוק משנת 1955 מאפשר לנשיא להכריז על מצב חירום, וחוק ממרץ 2020 מאפשר הכרזה על "מצב חירום תברואתי" בזמן מגפה.
משנת 1955 הוכרז מצב חירום מספר פעמים בצרפת.
הבסיס החוקי

הבסיס החוקי להכרזה על מצב חירום הוא בשני סעיפים בחוקת צרפת ובשני חוקים נוספים. סעיף 16 בחוקה מעניק לנשיא צרפת "סמכויות חריגות" במקרה בו פורץ משבר חריף, וסעיף 36 בחוקה מגדיר מהו מצב חירום. חוק משנת 1955 מאפשר לנשיא להכריז על "מצב חירום", וחוק ממרץ 2020 מאפשר הכרזה על "מצב חירום תברואתי" בזמן מגפה.
הבסיס החוקי > סעיף 16 בחוקת צרפת

סעיף 16 בחוקת צרפת מעניק לנשיא צרפת "סמכויות יוצאות דופן" במקרים חריגים:
כאשר מוסדות הרפובליקה, עצמאות האומה, שלמות שטחה או מילוי התחייבויותיה הבינלאומיות נמצאים תחת איום חמור ומיידי, וכאשר נפגעת פעולתן התקינה של הרשויות הממשלתיות, נשיא הרפובליקה ינקוט את האמצעים הנדרשים בנסיבות אלה, לאחר התייעצות רשמית עם ראש הממשלה, נשיאי האספות והמועצה החוקתית. צעדים אלה חייבים להיגרם מתוך כוונה לאפשר לרשויות השלטון למלא את חובותיהן בזמן הקצר ביותר.
אין לפזר את האספה הלאומית במהלך הפעלת סמכויות חירום.
בסעיף מפורט התהליך להארכת מצב החירום. במהלך השנים עלו הצעות לבטל את סעיף 16, אך הן לא נשאו פרי. היוזמה לביטול סעיף זה בגיעה בעיקר מצד מפלגות שמאל בצרפת וארגוני זכויות האדם, בהם הליגה הצרפתית לזכויות האדם ואמנסטי אינטרנשיונל.
הבסיס החוקי > סעיף 36 בחוקת צרפת

סעיף 36 בחוקת צרפת מגדיר מהו מצב חירום, ומאפשר הכרזה על מצב חירום בעת מלחמה או מרד.
הסעיף מאפשר, במצבי חירום, ביצוע פעולות משטרתיות על ידי צבא צרפת, אם יראו בכך צורך. מותר להגביל זכויות אדם בסיסיות, בהן חופש ההתאספות. כמו כן מותר לבצע חיפוש בבתי אזרחים ללא הגבלה, ולגרש מהמדינה מי שאינו תושב קבע.
הבסיס החוקי > חוק מצב חירום (1955)

חוק זה נחקק באפריל 1955 על רקע אירועי מלחמת העצמאות של אלג'יריה. החוק מאפשר לנשיא צרפת להכריז על מצב חירום למשך 12 יום, ולאחר מכן הפרלמנט יכול להאריכו. החוק מגדיר את סמכויות השלטון במצבי חירום.
החל משנות ה-80 של המאה ה-20 נחקקו בצרפת שורת חוקים למאבק בטרור, המעניקים למשטרה סמכויות נרחבות יותר מאלה המתוארות בחוק מ-1955.
הבסיס החוקי > מצב חירום תברואתי

עם פרוץ מגפת הקורונה בצרפת נחקק חוק המאפשר הכרזה על מצב חירום תברואתי (צר'), במטרה להגן על בריאות הציבור. בין השאר, מצב זה מאפשר לרשויות להגביל או לאסור תנועת אנשים, כלי רכב ותחבורה ציבורית, להכריז על הסגר תברואתי, להגביל את הגישה למקומות ציבוריים ולמקומות עבודה, ולהגביל את חופש ההתאספות.
הכרזות על מצב חירום

מאז 1955 הוכרז מצב חירום בצרפת שבע פעמים:
בשנת 1955 במהלך מלחמת העצמאות של אלג'יריה.
בשנת 1958 עקב ניסיון להפיכה צבאית באלג'יריה.
בשנת 1961 עקב מרד הגנרלים באלג'יריה.
בשנת 1984 הוכרז מצב חירום בקלדוניה החדשה, על רקע התנגדות לצרפת וקריאות לעצמאות קלדוניה החדשה במערכת הבחירות באותה שנה.
בזמן המהומות בצרפת (2005) הכריז הנשיא ז'אק שיראק על מצב חירום למשך שלושה חודשים.
לאחר פיגועי נובמבר 2015 בפריז הוכרז מצב חירום, שהוארך מספר פעמים ובוטל רק בנובמבר 2017. בתקופה זו בוצעו חיפושים בכ-3,600 בתים, מעל ל-400 בני אדם נעצרו והוחרמו מעל ל-500 כלי נשק. במערכת הבחירות לנשיאות צרפת 2017 אמר עמנואל מקרון שאם ייבחר, הוא יבטל את מצב החירום, אך לאחר הפיגוע במנצ'סטר ארנה (2017) הוחלט להאריכו עד 1 בנובמבר 2017. בתקופה זו נחקקו שורת חוקים נגד טרור המקנים למשטרת צרפת סמכויות נרחבות.
במאי 2024 הכריז נשיא צרפת עמנואל מקרון על מצב חירום בקלדוניה החדשה עקב הפרות הסדר בקלדוניה החדשה (2024).
הערות שוליים

↑  צרפת: מצב החירום שהוכרז בעקבות הקורונה צפוי להימשך עד 24 ביולי, באתר ynet, 2 במאי 2020
↑  רויטרס, ‏חשש בצרפת מטרור כימי או ביולוגי: שוטרים יישאו נשק גם כשאינם בתפקיד, באתר מעריב אונליין, 19 בנובמבר 2015
↑  גיא אלסטר‏, "מלחמה של ממש": מהומות אנטי-צרפתיות בקלדוניה החדשה, פריז הטילה מצב חירום, באתר וואלה, 16 במאי 2024
נונואוטי

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  0°40′00″S 174°20′00″E﻿ / ﻿0.66666666666667°S 174.33333333333°E﻿ / -0.66666666666667; 174.33333333333
 שטח:  21.02 קילומטר רבוע
 נתונים מדיניים
 מדינה:  קיריבטי 
 אוכלוסייה:  2,792 (2020)
 אזור זמן:  UTC+12
  (למפת קיריבטי מוגדלת) דרום טאראווה קיריטימטי קנטון האוקיינוס השקטנונואוטי(למפת קיריבטי רגילה) דרום טאראווה קיריטימטי קנטון האוקיינוס השקטנונואוטי
 
נונואוטי (באנגלית: Nonouti) הוא אטול אלמוגים באיי גילברט ברפובליקת קיריבטי שבמרכז האוקיינוס השקט, ואחד המחוזות של קיריבטי.
האטול ממוקם בדרום איי גילברט, במרחק של 38 ק"מ מטאביטאואה. בצידו המערבי של האטול נמצא האי העיקרי שלו - האי נומאלאנג. צידו המזרחי של האטול הוא שונית אלמוגים ומספר איונים קטנים.
אטול נונואוטי הוא האטול השלישי בגודלו באיי גילברט - אורכו כ-35 ק"מ ורוחבו כ-15 ק"מ. במרכז האטול מצויה לגונה.
משפט ז'יראר

בטריגונומטריה ספירית, משפט ז'יראר (באנגלית: Girard's theorem) קובע שסכום הזוויות של משולש גיאודטי על כדור סוטה מ- \pi  סטייה חיובית שערכה פרופורציונלי לשטח המשולש  A/r^{2}, או, בניסוח שקול:  (\alpha +\beta +\gamma -\pi )r^{2}=A, כאשר r הוא רדיוס הכדור. את המשפט, שהוא המקרה הלא-טריוויאלי הפשוט ביותר של משפט גאוס-בונה, גילה והוכיח המתמטיקאי הצרפתי אלבר ז'יראר.
הוכחת המשפט

הרעיון המרכזי של ההוכחה הוא להסתכל בהשלמה של המשולש הספירי, כלומר להסתכל לא רק על קשתות המעגלים הגדולים שמהוות את צלעות המשולש, אלא על כל ההיקף שלהם, כמומחש באיור. ניתן לראות שכל שני מעגלים גדולים נפגשים בשתי נקודות אנטיפודיות, ולכן יוצרים זוג של "רצועות כדוריות", אותם נכנה סהרונים (lunes). סהרונים אלו חופפים בחלקם, כאשר אזורי החפיפה הם שני העותקים של המשולש הכדורי. מיישום עקרון ההכלה וההפרדה לצורך חישוב שטח ניתן לקבל איפוא ששטח הכדור  4\pi r^{2} שווה לסכום שטחי שלושת זוגות הסהרונים פחות ארבע פעמים שטח המשולש הכדורי. הסיבה לכך היא שכל סהרון מכיל את שטח המשולש הכדורי, בעוד יש שני משולשים כדוריים בלבד, לכן ספרנו את השטח A של המשולש הכדורי 6 פעמים כאשר יש למנות אותו פעמיים בלבד, ומכאן מגיע המחוסר 4A. כיוון שזווית הפתיחה של כל סהרון היא אחת מהזוויות הקודקודיות של המשולש הכדורי  \alpha ,\beta ,\gamma , ניתן לקבל ששטח הסהרון פרופורציונלי לזווית הקודקודית שמתאימה לו ושווה במדויק ל-:  {\frac {\theta }{2\pi }}\cdot 4\pi r^{2}=2\theta r^{2}. מהצבת כל הקשרים האלו נקבל:
4(\alpha +\beta +\gamma )r^{2}-4A=4\pi r^{2}
ומצמצום ב-4 והעברת אגפים נקבל את התוצאה המבוקשת:
A=(\alpha +\beta +\gamma -\pi )r^{2}
מ.ש.ל
יישום משפט ז'יראר למיון פאונים משוכללים

ניתן להיעזר במשפט ז'יראר למתן הוכחה שאינה נעזרת בנוסחת אוילר בתורת הגרפים לעובדה שקיימים רק 5 פאונים משוכללים בשלושה ממדים. פאון משוכלל הוא פאון שכל פאותיו הן מצולעים משוכללים חופפים כך שבכל קודקוד שלו נפגשות מספר שווה של פאות.
הוכחה: מטעמי סימטריה ניתן לחסום כל פאון משוכלל בכדור (מרכז הכדור החוסם הוא גם מרכז הכובד של הפאון). אם נבצע הטלה גנומונית של צלעות הפאון ממרכז הכדור החוסם אל פני הכדור, אז תחת ההטלה כל צלע של הפאון תהפוך לקשת של מעגל גדול, ולכן נקבל ריצוף של הספירה הדו-ממדית (פני הכדור החוסם) על ידי מצולעים כדוריים משוכללים חופפים. אם מספר הפאות של הפאון המשוכלל הוא  f וכל פאה היא מצולע משוכלל בעל  n צלעות, אז שטח כל מצולע כדורי כזה הוא  A={\frac {4\pi r^{2}}{f}}. משפט ז'יראר המקורי אמנם נוסח למשולשים כדוריים, אולם בעזרת טריאנגולציה ניתן להראות שסכום זוויותיו של כל מצולע כדורי בעל n צלעות עולה על סכום זוויותיו של מצולע מישורי בן n צלעות לפי הכלל:
מכיוון שכל מצולע כדורי כזה הוא גם מצולע משוכלל, כל הזוויות  \alpha _{k} שוות זו לזו, ולכן נקבל שזוויותיו הן:
מצולעים כדוריים זהים כאלה יכולים לרצף את פני הספירה רק אם הזווית הפנימית שלהן היא מהצורה  \alpha _{k}={\frac {2\pi }{m}} כאשר m מספר טבעי כלשהו המייצג את מספר הפאות הנפגשות בכל קודקוד. לאחר מספר פישוטים אלגבריים נקבל את המשוואה הדיופנטית:
מכיוון שמספר הצלעות המינימלי בפאה כלשהי הוא 3 (כלומר  n\geq 3), מספר הפאות המינימלי של פאון תלת-ממדי הוא 4 (כלומר  f\geq 4) ומספר הפאות הנפגשות בכל קודקוד הוא לכל הפחות 3 (כלומר  m\geq 3), השבר באגף שמאל תמיד גדול או שווה מ-  {\frac {1}{3}} כאשר  m\geq 6 בעוד שהשבר באגף ימין תמיד קטן מ- {\frac {1}{3}}. לפיכך פתרון ייתכן רק עבור  m=3,4,5. בדיקה מדוקדקת של שלושת המקרים מגלה פתרונות עבור:
ארבעון משוכלל ( m=3,n=3,f=4)
קובייה ( m=3,n=4,f=6)
תמניון משוכלל ( m=4,n=3,f=8)
תריסרון משוכלל ( m=3,n=5,f=12)
עשרימון משוכלל ( m=5,n=3,f=20)
ראו גם

טריגונומטריה ספירית
משפט גאוס-בונה
שלושת המעגלים הגדולים מחלקים את הכדור לשלושה זוגות של סהרונים.
ריצוף של כדורגל על ידי מחומשים כדוריים משוכללים.
נואר

| --- | --- |

 אוכלוסייה
 כ-1,427,000
 ריכוזי אוכלוסייה עיקריים
 דרום סודאן דרום סודאן 1,347,000  אתיופיה אתיופיה 80,000
 שפות
 נוארית
 דת
 אסלאם סוני דת מסורתית נוצרים
 קבוצות אתניות קשורות
 קומאים, גומאזים, בארטים, קאנאמים
 
בני הנואר הם קונפדרציה של שבטים בדרום סודאן ובמערבה של אתיופיה. יחד, יוצרים בני הנואר את אחת הקבוצות האתניות הגדולות במזרח אפריקה והם משתייכים לקבוצת העמים הנילוטים. הם רועי צאן שמסתמכים על גידול בקר שמספק להם את כל צורכיהם.
היסטוריה

הנוארים הם אחת הקבוצות האתניות המעטות באפריקה שהצליחו להדוף כוחות קולוניאליים במהלך המרוץ לאפריקה. הלוחמים הנוארים התמחו בלחימה, עם נשק שנעשה מברזל מעוצב בצורה טובה. מאז שהנוארים הצליחו בלהדוף כוחות אירופאיים, הם השתלטו וכבשו את אדמות שכניהם הדינקאים והאנוקים. המבנה הארגוני המוצלח של הנוארים אפשר להם לבצע פשיטות בוקר כנגד הדינקאים, קבוצה הגדולה מהם מספרית. הארגון הפוליטי שלהם הוצג על ידי העבודה האתנוגרפית של אואנס פריטצ'ארד, שנעשתה דוגמה קלאסית של מבנה פוליטי ללא מנהיג יחיד או קבוצת מנהיגים.
במאה התשע עשרה השפיעה התפשטות העות'מאנים, הערבים ולבסוף הבריטים על היחסים בין השבטים הדרומיים השונים. הנוארים, שהתנגדו להשפעה הבריטית, הותקפו על ידי שבטים מקבוצת הדינקה ששיתפו פעולה עם הבריטים.
תרבות

כמות הבקר ואיכותו הייתה באופן היסטורי הסמל של סטטוס דתי וכלכלי גבוה בין הנארים. קבעו את שוויו של האיש והאם כדאי להנשא לו. בתמורה לבקר האיש מקבל את האישה בה יחפוץ. הנארים דוגלים בנישואים עם אנשים מתים, כלומר, האישה נישאת לאיש המנוח אך היא יכולה להוליד ילדים מגבר אחר כך שזרעו של אותו "אבא" ימשיך.
שפתם של הנוארים, הנוארית, שייכת למשפחת השפות הנילו-סהריות. כחלק מטקס המעבר של הקבלה לבגרות לכל נארי נעשים סימנים על הפנים (הנקראים גאר). למשל קווים אופקיים "דוינה" הנחתכים בסכין מקבילים על המצח, עם טבילה בקווים מעל האף. גם תבניות מנוקדות שכיחות (במיוחד אצל הבאל-נוארים).
מאכלים טיפוסיים כוללים בשר בקר, כדורי תירס עם לחם שאור (הנקרא לקוף), אנג'רה, חלב, ומנגו.
בגלל מלחמת האזרחים בדרום סודאן  שנמשכה כ-50 שנים, רבים מהנוארים היגרו לקניה ולמקומות אחרים. כעשרים וחמישה אלף נוארים מצאו מקלט בתחילת שנות התשעים בארצות הברית. רבים מהם מתגוררים כיום בנברסקה, נמל ריפיון שבמדינת ניו יורק, איווה, דרום דקוטה, טנסי, ג'ורג'יה ובמדינות אחרות. כמה מהם חיים בקנדה, בעיקר בטורונטו, אדמונטון וקלגרי. נכון לשנת 2008 חיו באוסטרליה כעשרים אלף איש מדרום סודאן, כשליש מהם נוארים, גם לישראל היגרו פליטי נואר (אילת בעיקר) וניתן לזהותם ע"פ החתכים האופקיים על המצח.
ילד נוארי
מרטין דהינדן

| --- | --- |

 לידה:  8 בינואר 1955 (בן 69) ציריך, שווייץ 
 מדינה:  שווייץ שווייץ
 השכלה:  אוניברסיטת ציריך 
 
מרטין דהינדן (בגרמנית: Martin Dahinden; נולד ב-8 בינואר 1955) הוא דיפלומט שווייצרי שכיהן כשגריר שווייץ בארצות הברית בשנים 2014–2019.
ביוגרפיה

דהינדן נולד בציריך, הוא סיים את הדוקטורט שלו בכלכלה באוניברסיטת ציריך.
לפני שהצטרף לשירות הדיפלומטי הוא הועסק בבנק ובבית הוצאה לאור. ב-1987 החל לעבוד במשרד החוץ השווייצרי. הוא עבד במספר שגרירויות וגם בנציגות שווייץ בארגון האומות המאוחדות. בשנים 1991–1995 הוא עבד במטה משרד החוץ. בשנת 1996 החל לעבוד בארגון לביטחון ולשיתוף פעולה באירופה. במהלך הקריירה הארוכה שלו בשירות הדיפלומטי בשווייץ, מילא מטלות בפריז, לאגוס (ניגריה), ניו יורק, בריסל, ז'נבה וברן.
בשנת 2014 התמנה לשגריר שווייץ בארצות הברית במקום מנואל סאגר. ב-2019 יצא לגמלאות והוחלף על ידי ז'אק פיטלו.
הערות שוליים

↑  Dr. Martin Dahinden, ict4peace.org
↑  Julia Crawford (2019-09-16). "Switzerland's new US ambassador 'fascinated' to be in Washington". Swissinfo (באנגלית). נבדק ב-2022-07-15.
| --- | --- |
בקרת זהויות :  NLI: 987007274726205171  GND: 1112745394  ISNI: 0000 0000 8175 3768  LCCN: n87917506  NTA: 079717063  SUDOC: 251562832  VIAF: 109832335   WorldCat (עם VIAF): 109832335 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מצרים במשחקים הפאראלימפיים

מצרים השתתפה לראשונה במשחקים הפאראלימפיים בהיידלברג (1972), ומאז משתתפת במשחקים דרך קבע. במשחקי החורף לא נטלה מצרים חלק מעולם.
היסטוריה

אל המשחקים הפאראלימפיים של שנת 1972 שלחה מצרים משלחת של ספורטאי בודד. במדליה הפאראלימפית הראשונה זכתה מצרים עם המשלחת שייצגה את המדינה במשחקים הפאראלימפיים טורונטו (1976) כשזכתה בחמש מדליות זהב, שתי מדליות כסף ומדליית ארד פאראלימפית אחת. בשורות המשלחת בלט האתלט מטאווי אחמד חאדר שזכה בארבע מדליות זהב, אם כי היה למשתתף היחיד בכל אחת מאותן קטגוריות בהן זכה.
במשחקים הפאראלימפיים ארנהם (1980) בלטו במשלחת המצרית שתי נשים: האתלטית פאת'י אחמד חנאן, שזכתה בשתי מדליות זהב ושתיים מכסף, וג'אבר עלי נגט שזכתה בשלוש מדליות, כולל מדליית זהב אחת, תוך שהיא שוברת את שיא העולם בהטלת כידון (קטגוריה D1) בתוצאה של 12.82 מטרים. נגט המשיכה ושברה את שיא העולם בהטלת כידון פעם נוספת (בקטגוריה A1) במשחקים הפאראלימפיים ניו יורק וסטוק מנדוויל (1984) עם הטלה של 12.88 מטרים.
להצלחה הרבה ביותר זכתה המשלחת המצרית אל המשחקים הפאראלימפיים אטלנטה (1996) שזכתה בשיא של 30 מדליות פאראלימפיות, מהן שיא של 8 מדליות זהב. במשלחת בלט האצן אחמד חסן מחמוד שזכה בשלוש מדליות פאראלימפיות. שתי מדליות ארד (במרוץ ל-100 ו-200 מטר) ומדליית זהב אחת, תוך שהוא קובע שיא פאראלימפי חדש (קטגוריה T36) במרוץ ל-400 מטר בתוצאה של 56.15 שניות. גם גומא אחמד זכה במדליית הזהב בהרמת כוח (עד 56 ק"ג) כשקבע שיא עולם של 182.5 ק"ג.
במשחקים הפאראלימפיים סידני (2000) היה זה האתלט מחמוד אל-עטר שזכה בשתי מדליות זהב פאראלימפיות כשקבע שיא עולם בהטלת כידון עם 49.92 מטרים, ושיא פאראלימפי בזריקת דיסקוס עם תוצאה של 53.82 מטרים. (קטגוריה F58) וגומא אחמד שבר את שיאו בהרמת כוח עם מדליית זהב ושיא עולם של 192.5 ק"ג.